# Monikanavarahoituksen purkamista valmistelevan parlamentaarisen työryhmän 1. kokous

Aika: maanantai 20.9.2021 klo 8.30—10

Paikka: Teams-kokous

Osallistujat:

Puheenjohtaja

Aino-Kaisa Pekonen, Vasemmistoliiton eduskuntaryhmä

Varapuheenjohtaja

Aki Linden, Sosialidemokraattinen eduskuntaryhmä

Jäsenet

Heidi Viljanen, Sosialidemokraattinen eduskuntaryhmä

Toimi Kankaanniemi, Perussuomalaisten eduskuntaryhmä

Ville Vähämäki, Perussuomalaisten eduskuntaryhmä

Sari Sarkomaa, Kokoomuksen eduskuntaryhmä

Paula Risikko, Kokoomuksen eduskuntaryhmä

Markus Lohi, Keskustan eduskuntaryhmä

Eeva Kalli, Keskustan eduskuntaryhmä

* Petri Honkonen, Keskustan eduskuntaryhmä

Mirka Soinikoski, Vihreä eduskuntaryhmä

Veronica Rehn-Kivi, Ruotsalainen eduskuntaryhmä

Sari Tanus, Kristillisdemokraattinen eduskuntaryhmä

Asiantuntijajäsenet

Kirsi Varhila, sosiaali-ja terveysministeriö

Heli Backman, sosiaali-ja terveysministeriö

Pysyvät asiantuntijat

Liisa Siika-aho, sosiaali-ja terveysministeriö

Minna Liuttu, sosiaali-ja terveysministeriö

Sihteerit

Merituuli Mähkä, sosiaali-ja terveysministeriö

Seija Sukula, sosiaali-ja terveysministeriö

Emmi Vettenranta, sosiaali-ja terveysministeriö

Kaisu Harju-Kolkka, sosiaali-ja terveysministeriö

1. Kokouksen avaus

Puheenjohtaja avasi kokouksen klo 8.34.

1. Esittäytyminen

Työryhmän jäsenet, asiantuntijajäsenet, pysyvät asiantuntijat ja sihteerit esittäytyivät.

1. Työryhmän tavoitteet ja tehtävät

Kaisu Harju-Kolkka esitteli asettamispäätöstä, joka oli toimitettu kokouksen osallistujille kokouskutsun liitteenä. Työryhmän työskentelyaika on 15.9.2021—15.11.2021. Asettamispäätöksessä on todettu lyhyesti virkavalmisteluna tehty selvitys ja sen johdosta järjestetty lausuntokierros. Ahvenanmaan maakunnan osalta mahdollisten vaihtoehtojen selvittämiseksi on asetettu oma yhteistyöryhmänsä. Parlamentaarisen ryhmän tavoitteena on tehdä tarpeelliseksi katsotut ehdotukset monikanavarahoituksen purkamista varten, jokaisen asiakokonaisuuden osalta erikseen (kela-korvaukset, kelan järjestämä ja korvaama lääkinnällinen kuntoutus, matkakorvaukset, lääkekorvaukset).

Keskusteltiin työryhmän tavoitteista ja tehtävistä. Esiin nousi työn suuri määrä ja aikataulun kireys.

1. Kokousaikataulut ja työskentelytavat

Kaisu Harju-Kolkka esitteli työryhmän alustavaa aikataulu- ja työskentelysuunnitelmaa. Kokousajat on asetettu maanantaipäiville. Kokoukset kestävät kaksi tuntia. Työryhmän toimikauden ajalle on varattu kahdeksan kokousta, kaksi kokousta on vielä aikatauluttamatta. Työsuunnitelmana olisi käydä ensin aihekokokonaisuudet ja niistä saatu lausuntopalaute läpi kokouksissa 2-5. Kuudennesta kokouksesta alkaen valmisteltaisiin parlamentaarisen ryhmän lausumaa. Ahvenanmaan maakunnan osalta yhteistyöryhmän muistio valmistunee loka-marraskuun taitteessa, arviolta 5.11. Muistio tulisi käsiteltäväksi parlamentaarisen työryhmän kokouksessa.

Keskusteltiin kokousajoista. Todettiin sopivien aikojen löytämisen hankaluus. Merkitään tiedoksi kokousaikataulu, vielä avoimena 9. ja 10. kokous. Katsotaan näiden kokousten aikatauluja myöhemmin.

1. Virkamiesselvityksen yleisesittely

Heli Backman kävi yleisluontoisesti läpi virkamiesselvityksen. Todettiin, että käydään asiakokonaisuudet teemoittain läpi tarkemmin myöhemmissä kokouksissa.

1. Suomenkielisen lausuntopalautteen yleisesittely

Siirrettiin asiakohta puheenjohtajan esityksestä seuraavan kokouksen asialistan ensimmäiseksi asiaksi. Kokouskutsun liitteenä olevassa diaesityksessä on linkki lausuntopalveluun.

1. Muut asiat

Todettiin, että ei muita asioita

1. Kokouksen päättäminen

Puheenjohtaja päätti kokouksen klo 10.00. Seuraava kokous pidetään maanantaina 27.9.2021 klo 10—12.